Þarna hefur hinn frægi Jónas skilið fjölskylduna eftir heima . Ég starfa við að keyra áætlunarbíl milli Selfoss og Víkur og það sem maður verður vitni að oft á dag slær mann svolítið harkalega á kjaftinn . Það er engu líkara en sumt fólk hafi hreinlega stolið ökuskírteininu sínu , ef það þá hefur yfir höfuð nokkuð slíkt , því hegðun þess er oft á tíðum langt utan við minn skilning og nefni ég nokkur dæmi um það sem hefur komið upp á þeim mánaðrtíma sem ég hef unnið við þetta . Sjálfsagt geta ýmsir atvinnubílstjórar sagt eitthvað svipað úr sínum reynslubanka . Nú er sá tími sem borgarbörnin og útlendingarnir hrúgast í stórum stíl út á þjóðvegi landsins og því miður skapast af því hin ýmsu vandræði . Blessuð borgarbörnin ná ekki að kúppla sig út úr þeim hugsunargangi , að þeir séu í umferðarteppu á fóstudagssíðdegi á Hringbrautinni og þó svo þeir keyri bara á 70 km hraða , skal sko enginn fara fram úr þeim . Því er það svo , þegar ég í minni vinnu með knappa tímaáætlun þarf að komast fram úr þeim , þá er bara hraðinn aukinn þegar maður er við það komast upp að hliðinni á þeim svo helv … . . strætódrulsan komist alls ekki fram fyrir . Síðan þegar maður gefst upp og fer bak við viðkomandi aftur er hraðinn slegin niður í 70 aftur . Þetta er bara eitt dæmi um slæma hegðun því margir , meira að segja fólk með fjölskylduna í bílnum hikar ekki við að svína fyrir stóra bíla nú eða hreinlega bara klossbremsa . Útlendingarnir eru reyndar verstir hvað það varðar . Ég hef ekki tölu á því á þessum eina mánuði , hvað ég hef oft fengið puttan , steittan hnefa og síðast en ekki síst verið hraunað yfir mig þar sem ég hef verið að afgreiða farþega inn í bílinn fyrir það eitt að taka fram úr bílum á þjóðvegi #1 á fullkomlega löglegan og eðlilegan hátt og án þess að skapa hættu eða taka óþarfa áhættu . Í umferðarlögum 21. gr. er sérstaklega tekið fram , að þegar ökumaður verður þess var , að ökumaður , sem á eftir kemur , ætlar að aka fram úr vinstra megin , skal hann vera með ökutæki sitt eins langt til hægri og unnt er . Má hann ekki auka hraðann eða torvelda framúraksturinn á annan hátt . Ótrúlega margir ökumenn viðrast ekki skilja þetta eða vita af því , nú eða þá þeim er slétt sama . Ég um mig , frá mér til mín , hugsunarhátturinn gengur hreinlega ekki á háannatímanum úti á þjóvegum landsins enda kallar það bara á stórslys ef allir fara að haga sér þannig . Þó eru og verða alltaf einstaklingar þarna úti sem er skítsama um allt nema rassinn á sjálfum sér og vaða áfram eins og naut í flagi með algert tillits og virðingarleysi gagnvart öllu og öllum .